8. การจัดการ

1.  โครงสร้างการจัดการ

ผังโครงสร้างองค์กร

1 – 8 คือฝ่ายงานต่าง ๆ 8 ฝ่ายงาน ดังนี้

  -------------------------------------- --------------------------------
  ลำดับที่ / ชื่อ                             ตำแหน่ง

  1. ว่าที่ร้อยตรี สมศักดิ์ แสนหาญ               ผู้จัดการฝ่ายบัญชีและการเงิน

  2. นางอารีย์ คล้ายสง                      ผู้จัดการฝ่ายจัดซื้อและวางแผน

  3. นางสาววีรวรรณ ผานิตกุลวัฒน์              ผู้จัดการฝ่ายทรัพยากรมนุษย์

  4. นายยุพยง แปลงดี                       ผู้จัดการฝ่ายคลังสินค้า

  5. นายสมโภชน์ ศรีวรัญญา                   ผู้จัดการฝ่ายขาย

  6. นายกำพล ปิ่นรัตน์                       ผู้จัดการฝ่ายผลิต

  7. นายธานี กลิ่นเอี่ยม                      ผู้จัดการฝ่ายซ่อมบำรุง

  8. นายทรงธรรม นิยมไทย                   ผู้จัดการฝ่ายตรวจสอบคุณภาพ
  -------------------------------------- --------------------------------

บริษัท นิปปอนแพ็ค (ประเทศไทย) จำกัด (มหาชน) มีโครงสร้างกรรมการของบริษัทฯ
ประกอบด้วย คณะกรรมการ 2 ชุด คือ

-   คณะกรรมการบริษัท

-   คณะกรรมการตรวจสอบ

8.1.1 คณะกรรมการบริษัท

คณะกรรมการบริษัท ณ. วันที่ 31 ธันวาคม 2552 ประกอบด้วย ดังนี้

  -------------------------- -------------------------------------------------- --
  รายชื่อ                      ตำแหน่ง                                             

  1. นายวิชัย ชัยสถาพร          ประธานกรรมการและกรรมการผู้อำนวยการ                   

  2. นางอรวรรณ ชัยสถาพร       กรรมการและกรรมการผู้จัดการทั่วไป                        

  3. นายพูนสุข ขันตยาภรณ์        กรรมการและที่ปรึกษาประธานกรรมการและกรรมการผู้อำนวยการ   

  4. นางอรณีย์ รัตนคงสวัสดิ์       กรรมการ                                            

  5. นายจุลพันธ์ โนนศรีชัย        กรรมการและกรรมการอิสระ                              

  6. นางสาวดรุณี ประสงค์ทรัพย์    กรรมการและกรรมการอิสระ                              

  7. นางสาวจารุภา ธรรมชนะเลิศ  กรรมการและกรรมการอิสระ                              

  8. นางอุมากร แสงสำอางค์      เลขานุการบริษัท                                       
  -------------------------- -------------------------------------------------- --

กรรมการผู้มีอำนาจลงนามแทนบริษัทฯ คือ นายวิชัย ชัยสถาพร กรรมการผู้อำนวยการ หรือ
นางอรวรรณ ชัยสถาพร กรรมการผู้จัดการ หรือกรรมการท่านอื่น 2
ท่านลงนามและประทับตราสำคัญของบริษัทฯ

คณะกรรมการชุดปัจจุบันประกอบด้วยกรรมการอิสระ 3 ท่าน ทั้งนี้
คณะกรรมการบริษัทได้ให้ความเห็นชอบกำหนดนิยามและคุณสมบัติของกรรมการอิสระ ดังนี้

กรรมการอิสระ หมายถึง
บุคคลที่มีคุณสมบัติครบถ้วนและมีความเป็นอิสระตามที่คณะกรรมการบริษัทได้กำหนดไว้ในนโยบายกำกับดูแลกิจการของบริษัทฯ
และสอดคล้องกับหลักเกณฑ์ของตลาดหลักทรัพย์แห่งประเทศไทย
ซึ่งเข้มงวดกว่าของตลาดหลักทรัพย์แห่งประเทศไทย) กล่าวคือ

  1. ถือหุ้นไม่เกินร้อยละ 0.5 ของทุนชำระแล้วของบริษัทฯ บริษัทในเครือ บริษัทร่วม
  บริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2. เป็นกรรมการที่ไม่มีส่วนร่วมในการบริหารงานในบริษัทฯ บริษัทในเครือ บริษัทร่วม
บริษัทที่เกี่ยวข้อง หรือผู้ถือหุ้นรายใหญ่ของบริษัทฯ และเป็นกรรมการที่ไม่เป็นลูกจ้าง พนักงาน
หรือที่ปรึกษาที่ได้รับเงินเดือนประจำจากบริษัทฯ บริษัทในเครือ บริษัทร่วม บริษัทที่เกี่ยวข้อง
หรือผู้ถือหุ้นรายใหญ่ของบริษัทฯ

3. เป็นกรรมการที่ไม่มีผลประโยชน์ หรือส่วนได้เสียไม่ว่าทางตรงหรือทางอ้อม ทั้งในด้านการเงิน
และการบริหารงานของบริษัทฯ บริษัทในเครือ บริษัทร่วม หรือผู้ถือหุ้นรายใหญ่ของบริษัท
และเป็นกรรมการที่ไม่มีผลประโยชน์หรือส่วนได้เสียในลักษณะข้างต้นมาก่อนในระยะเวลา 1 ปี
ก่อนได้รับการแต่งตั้งเป็นกรรมการตรวจสอบ
เว้นแต่คณะกรรมการบริษัทได้พิจารณาอย่างรอบคอบแล้วเห็นว่า
การเคยมีผลประโยชน์หรือส่วนได้ส่วนเสียนั้น
จะไม่มีผลกระทบต่อการปฏิบัติหน้าที่และการให้ความเห็นที่เป็นอิสระ

4. เป็นกรรมการที่ไม่ใช่เป็นผู้เกี่ยวข้อง หรือ ญาติสนิทของผู้บริหาร หรือผู้ถือหุ้นรายใหญ่ของบริษัทฯ

5. เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท
ผู้ถือหุ้นรายใหญ่ หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัทฯ

6. สามารถปฏิบัติหน้าที่
แสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัท
โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัทฯ
รวมทั้งผู้ที่เกี่ยวข้องหรือญาติสนิทของบุคคลดังกล่าว

ขอบเขตอำนาจหน้าที่ของคณะกรรมการบริษัท

คณะกรรมการบริษัท มีหน้าที่กำหนดนโยบายต่าง ๆ การดำเนินงานของบริษัทฯ ให้ปฏิบัติตาม
วัตถุประสงค์ข้อบังคับบริษัท ตลอดจนมติของที่ประชุมใหญ่ผู้ถือหุ้น และมีอำนาจกระทำการแทนบริษัท
นอกจากนั้นยังมีหน้าที่กำกับควบคุมดูแลฝ่ายบริหารจัดการให้ดำเนินงานไปตามแนวนโยบาย
ที่กำหนดไว้อย่างมีประสิทธิภาพ และให้มีการควบคุมภายในที่ดี

ตามข้อบังคับของบริษัทฯ กรรมการมีอำนาจตัดสินใจและดูแลการดำเนินงานของบริษัทฯ
ยกเว้นเรื่องต่อไปนี้ ต้องได้รับอนุมัติจากที่ประชุมใหญ่ผู้ถือหุ้นก่อน คือ

- การอนุมัติงบการเงินประจำปี การจ่ายเงินปันผล การเลือกตั้งกรรมการ และแต่งตั้งผู้สอบบัญชี

- การเพิ่มทุนหรือการจัดสรรเพิ่มทุน การลดทุน

- การทำรายการเกี่ยวโยงกัน ระหว่างผู้ถือหุ้นรายใหม่กับบริษัทอื่น
ซึ่งมีผู้ถือหุ้นรายใหม่เป็นบุคคลคนเดียวกัน

ค่าตอบแทน

กำหนดค่าตอบแทนเป็นค่าเบี้ยประชุมครั้งละ 5,000 บาท (เฉพาะกรรมการที่เข้าประชุม)

2.  คณะกรรมการตรวจสอบ (Audit Committee – AUDIT)

คณะกรรมการตรวจสอบปัจจุบันประกอบด้วยกรรมการ 3 ท่าน ทุกท่านเป็นกรรมการที่เป็นอิสระ
และเป็นผู้มีความรู้ความเข้าใจหรือมีประสบการณ์ด้านการบัญชีการเงินหรือตรวจสอบ 1 ท่าน
มีหน้าที่ความรับผิดชอบที่ได้รับมอบหมายจากคณะกรรมการบริษัทอย่างเป็นลายลักษณ์อักษรในขอบเขตหน้าที่ของกรรมการตรวจสอบโดยคณะกรรมการตรวจสอบ
ณ. วันที่ 31 ธันวาคม 2552 มีรายชื่อดังนี้

  ------------------------- ---------------------------------------------
  รายชื่อ                     ตำแหน่ง

  1. นายจุลพันธ์ โนนศรีชัย       กรรมการตรวจสอบ มีความรู้ด้านบัญชีและการเงิน

  2. นางสาวดรุณี ประสงค์ทรัพย์   กรรมการตรวจสอบ มีความรู้ด้านบัญชีและการเงิน

  3. นางสาวจารุภา ธรรมชนะเลิศ กรรมการตรวจสอบ มีความรู้ด้านบัญชีและการเงิน

  4. นางอุมากร แสงสำอางค์     เลขานุการคณะกรรมการตรวจสอบ
  ------------------------- ---------------------------------------------

  ขอบเขต หน้าที่ และความรับผิดชอบของคณะกรรมการตรวจสอบ

- ดูแลรายงานทางการเงินของบริษัทฯ ให้ตรงต่อความเป็นจริงครบถ้วน เพียงพอ และเชื่อถือได้

- ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ

- พิจารณา คัดเลือก และเสนอแต่งตั้ง ผู้สอบบัญชีของบริษัทฯ

- ดูแลให้บริษัทฯ ปฏิบัติตาม ข้อกำหนดและกฎหมายเกี่ยวข้อง

- ดูแลไม่ให้เกิดความขัดแย้งทางผลประโยชน์

- จัดทำรายงาน การกำกับดูแลกิจการของคณะกรรมการตรวจสอบ
โดยเปิดเผยไว้ในรายงานประจำปี

ของบริษัทฯ ซึ่งรายงานดังกล่าวต้องลงนามโดยประธานคณะกรรมการตรวจสอบ

- ปฏิบัติการอื่นใด ตามที่คณะกรรมการของบริษัทฯ มอบหมาย

ค่าตอบแทน

กำหนดค่าตอบแทนเป็นค่าเบี้ยประชุมครั้งละ 5,000 บาท (เฉพาะกรรมการที่เข้าประชุม)

  8.1.3 การฝึกอบรมของคณะกรรมการ

บริษัทฯ สนับสนุนให้คณะกรรมการได้ศึกษาและอบรมเพิ่มเติม เพื่อเพิ่มพูนความรู้
ความเข้าใจถึงหลักการของการกำกับดูแลกิจการที่ดี กฎเกณฑ์ กฎระเบียบ
ตลอดจนบทบาทและหน้าที่ของกรรมการบริษัทในการบริหารงาน ให้มีประสิทธิภาพและมีจรรยาบรรณ
ซึ่ง ณ. ปัจจุบันนี้
มีกรรมการบริษัทที่เข้ารับการอบรมในหลักสูตรที่เกี่ยวข้องกับบทบาทหน้าที่ของกรรมการ (DAP) แล้ว
รวมทั้งสิ้นจำนวน 5 ท่าน จากกรรมการทั้งหมด 7 ท่าน และยังมีกรรมการอีกจำนวน 2 ท่าน
ที่ยังไม่ได้เข้าอบรมหลักสูตรของสมาคมส่งเสริมสถาบันกรรมการบริษัทไทย (IOD) ในหลักสูตร
Director Accreditation Program (DAP) โดยในปี พ.ศ. 2553
ทางกรรมการจะจัดสรรเวลา เพื่อเข้ารับการอบรมเพื่อเพิ่มพูนความรู้ต่อไป

ทั้งนี้ สามารถสรุปการเข้ารับการอบรมหลักสูตรหลักของคณะกรรมการได้ดังนี้

+---+-----------------+-----------------------------------+-----------+
| N | ชื่อ-นามสกุล       | ตำแหน่ง                            | Director  |
| O |                 |                                   |           |
| . |                 |                                   | Accredita |
|   |                 |                                   | tion Prog |
|   |                 |                                   | ram (DAP) |
+---+-----------------+-----------------------------------+-----------+
| 1 | นายวิชัย ชัยสถาพร  | ประธานกรรมการและกรรมการผู้อำนวยการ  | ปี 2549    |
| . |                 |                                   |           |
+---+-----------------+-----------------------------------+-----------+
| 2 | นางอรวรรณ       | กรรมการและกรรมการผู้จัดการทั่วไป       |  ปี 2546   |
| . | ชัยสถาพร         |                                   |           |
+---+-----------------+-----------------------------------+-----------+
| 3 | นายพูนสุข         | กรรมการและที่ปรึกษ                   |  ปี 2551   |
| . | ขันตยาภรณ์        | าประธานกรรมการและกรรมการผู้อำนวยการ |           |
+---+-----------------+-----------------------------------+-----------+
| 4 | นางอรณีย์         | กรรมการ                           |  ปี 2551   |
| . | รัตนคงสวัสดิ์       |                                   |           |
+---+-----------------+-----------------------------------+-----------+
| 6 | นายจุลพันธ์        | กรรมการและกรรมการตรวจสอบ          | -         |
| . | โนนศรีชัย         |                                   |           |
+---+-----------------+-----------------------------------+-----------+
| 7 | นางสาวดรุณี       | กรรมการและกรรมการตรวจสอบ          |  ปี 2551   |
| . | ประสงค์ทรัพย์      |                                   |           |
+---+-----------------+-----------------------------------+-----------+
| 8 | นางสาวจารุภา     | กรรมการและกรรมการตรวจสอบ          | -         |
| . | ธรรมชนะเลิศ      |                                   |           |
+---+-----------------+-----------------------------------+-----------+

8.1.4 เลขานุการบริษัท

คณะกรรมการบริษัท ได้แต่งตั้ง นางอุมากร แสงสำอางค์ เป็นเลขานุการบริษัท
เพื่อรับผิดชอบในการให้คำแนะนำด้านกฎหมายและกฎเกณฑ์ต่างๆ
ที่คณะกรรมการและผู้บริหารจะต้องทราบ และปฏิบัติหน้าที่ในการดูแลกิจกรรมของคณะกรรมการ
รวมทั้งประสานงานให้มีการปฏิบัติตามมติของคณะกรรมการ และมติของผู้ถือหุ้น
เพื่อให้เป็นไปตามหลักการกำกับดูแลกิจการที่ดีของบริษัทฯ

โดยเลขานุการบริษัทมีหน้าที่และความรับผิดชอบหลัก ดังนี้

-   ให้คำแนะนำเบื้องต้นแก่กรรมการเกี่ยวกับข้อกฎหมาย ระเบียบและข้อบังคับต่างๆ ของบริษัทฯ
    และติดตามให้มีการปฏิบัติตามอย่างถูกต้องและสม่ำเสมอ
    รวมถึงรายงานการเปลี่ยนแปลงที่มีนัยสำคัญแก่กรรมการ

-   จัดการประชุมผู้ถือหุ้น และประชุมคณะกรรมการบริษัทให้เป็นไปตามกฎหมาย
    ข้อบังคับของบริษัทฯ และข้อพึงปฏิบัติต่างๆ

-   บันทึกรายงานการประชุมผู้ถือหุ้น และการประชุมคณะกรรมการบริษัท
    รวมทั้งติดตามให้มีการปฏิบัติตามมติที่ประชุมผู้ถือหุ้น และที่ประชุมคณะกรรมการบริษัท

-   ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับบริษัทฯ
    ตามระเบียบและข้อกำหนดของหน่วยงานทางการ

-   ติดต่อและสื่อสารกับผู้ถือหุ้นทั่วไปให้ได้รับทราบสิทธิต่างๆ ของผู้ถือหุ้น และข่าวสารของบริษัทฯ

-   ดูแลกิจกรรมของคณะกรรมการบริษัท

8.1.5 ผู้บริหารบริษัท

ผู้บริหารของบริษัท ณ 31 ธันวาคม 2552 มีจำนวน 11 คน ดังนี้

  ------------------------- --------------------------------------------------
  รายชื่อ                     ตำแหน่ง

  1. นายวิชัย ชัยสถาพร         ประธานกรรมการและกรรมการผู้อำนวยการ

  2. นางอรวรรณ ชัยสถาพร      กรรมการและกรรมการผู้จัดการทั่วไป

  3. นายพูนสุข ขันตยาภรณ์       กรรมการและที่ปรึกษาประธานกรรมการและกรรมการผู้อำนวยการ

  4. ว่าที่ร้อยตรี สมศักดิ์ แสนหาญ  ผู้จัดการฝ่ายบัญชีและการเงิน

  5. นางอารีย์ คล้ายสง         ผู้จัดการฝ่ายจัดซื้อและวางแผน

  6. นางสาววีรวรรณ ผานิตกุลวัฒน์ ผู้จัดการฝ่ายทรัพยากรมนุษย์

  7. นายยุพยง แปลงดี          ผู้จัดการฝ่ายคลังสินค้า

  8. นายสมโภชน์ ศรีวรัญญา      ผู้จัดการฝ่ายขาย

  9. นายกำพล ปิ่นรัตน์          ผู้จัดการฝ่ายผลิต

  10. นายธานี กลิ่นเอี่ยม        ผู้จัดการฝ่ายซ่อมบำรุง

  11. นายทรงธรรม นิยมไทย     ผู้จัดการฝ่ายตรวจสอบคุณภาพ
  ------------------------- --------------------------------------------------

8.2 การสรรหากรรมการบริษัทและผู้บริหารบริษัท

ในข้อบังคับของบริษัทฯ กำหนดไว้ว่า

“ให้บริษัทมีคณะกรรมการของบริษัทคณะหนึ่ง ประกอบด้วยกรรมการไม่น้อยกว่า 5
คนและกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

ในการประชุมผู้ถือหุ้นประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3

กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทนั้น
ให้จับสลากกันว่าผู้ใดจะออก ส่วนปีหลัง ๆ ต่อไป
ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

กรรมการซึ่งพ้นจากตำแหน่งตามวรรคสองและวรรคสาม
อาจได้รับเลือกตั้งใหม่กลับเข้าดำรงตำแหน่งกรรมการได้”

อนึ่ง บริษัท นิปปอนแพ็ค (ประเทศไทย) จำกัด (มหาชน) ยังไม่มีคณะกรรมการสรรหา
(Nominating Committee)
ทั้งนี้บุคคลที่จะได้รับการแต่งตั้งให้เข้าดำรงตำแหน่งกรรมการและผู้บริหารของบริษัทฯ
จะต้องมีคุณสมบัติครบถ้วนตามมาตรา 68 แห่ง พรบ.มหาชน จำกัด พ.ศ. 2535
และเป็นไปตามข้อบังคับของบริษัทฯ
โดยผู้บริหารของบริษัทจะสรรหาและคัดเลือกบุคคลที่จะแต่งตั้งให้เป็นกรรมการบริษัท
ซึ่งจะมิได้ผ่านการกลั่นกรองจากคณะกรรมการสรรหา เนื่องจากยังไม่ได้แต่งตั้งกรรมการชุดนี้
การเสนอรายชื่อกรรมการบริษัทที่จะต้องขออนุมัติจากที่ประชุมใหญ่ผู้ถือหุ้น คณะผู้บริหารจะสรรหา
และนำเสนอต่อที่ประชุมคณะกรรมการบริษัทก่อน
เพื่อพิจารณาคัดเลือกให้ได้บุคคลที่เหมาะสมและเกิดประโยชน์สูงสุด
เพื่อสร้างประสิทธิภาพในการดำเนินการของธุรกิจ
เมื่อที่ประชุมคณะกรรมการบริษัทมีมติอนุมัติแล้วให้นำเสนอต่อที่ประชุมใหญ่ผู้ถือหุ้นเพื่อพิจารณาอนุมัติให้เลือกบุคคลนั้นเข้าเป็นกรรมการบริษัทเป็นทางการต่อไป

สิทธิของผู้ถือหุ้นรายย่อยในการแต่งตั้งกรรมการ
จะใช้วิธีการแต่งตั้งกรรมการผ่านที่ประชุมใหญ่ผู้ถือหุ้นโดยกรรมการแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้น
ซึ่งมาประชุมและมีสิทธิออกเสียง โดยมีหลักเกณฑ์ดังนี้

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถืออยู่ โดยถือว่าหนึ่งหุ้นมีหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    โดยไม่เกินจำนวนกรรมการที่จะพึงเลือกตั้งในครั้งนี้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่พึงจะมีหรือจะพึงเลือกตั้งในครั้งนั้น
    ในกรณีที่มีคะแนนเสียงเท่ากันเกินจำนวนกรรมการที่จะพึงเลือกตั้งในครั้งนี้
    ให้ผู้เป็นประธานเป็นผู้ออกเสียงชี้ขาด

4.  ในการประชุมใหญ่ผู้ถือหุ้นสามัญประจำปีทุกครั้ง
    ให้กรรมการออกจากตำแหน่งตามวาระเป็นจำนวน 1 ใน 3 ของกรรมการทั้งหมด
    กรรมการซึ่งออกจากตำแหน่งแล้วที่ประชุมผู้ถือหุ้นอาจจะได้รับเลือกเข้ามาดำรงตำแหน่งอีกครั้งก็ได้

5.  นอกจากพ้นจากตำแหน่งตามวาระแล้ว กรรมการจะต้องพ้นจากตำแหน่งเมื่อ

    1.  ตาย

    2.  ลาออก

    3.  ขาดคุณสมบัติ หรือมีลักษณะต้องห้ามตามมาตรา 68 แห่งพระราชบัญญัติบริษัทมหาชนจำกัด
        พ.ศ. 2535

    4.  ที่ประชุมผู้ถือหุ้นลงมติให้กรรมการคนใดออกจากตำแหน่งก่อนถึงคราวออกตามวาระได้
        ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้น
        ซึ่งมาประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
        โดยผู้ถือหุ้นที่มาประชุมและมีสิทธิออกเสียง

8.3 ค่าตอบแทนกรรมการและผู้บริหาร

8.3.1 ค่าตอบแทนกรรมการที่เป็นตัวเงิน

ในปี 2552 บริษัทฯ ได้ขออนุมัติค่าตอบแทนกรรมการจากที่ประชุมผู้ถือหุ้นแล้ว
ซึ่งที่ประชุมผู้ถือหุ้นได้กำหนดค่าตอบแทนกรรมการไม่เกิน 400,000 บาท/ปี
ซึ่งในการดำเนินงานมีการจ่ายค่าตอบแทน ดังนี้

ค่าเบี้ยประชุม

ที่ประชุมผู้ถือหุ้นในการประชุมสามัญผู้ถือหุ้นประจำปี 2552 เมื่อวันพฤหัสบดีที่ 21 เมษายน พ.ศ.
2552 มีมติอนุมัติค่าตอบแทนกรรมการ สำหรับปี 2552 เป็นดังนี้

  คณะกรรมการบริษัท

  - ค่าเบี้ยประชุม ครั้งละ 5,000 บาท/คน (เฉพาะกรรมการที่เข้าประชุม)

+---+--------------+------------------------------+---------+---------+
| N | ชื่อ-นามสกุล    | ตำแหน่ง                       | ค่าเ     | จ       |
| O |              |                              | บี้ยประชุม | ำนวนครั้ง |
| . |              |                              |         |         |
|   |              |                              | (บาท)   | ที่เข้าร   |
|   |              |                              |         | ่วมประชุม |
|   |              |                              |         |         |
|   |              |                              |         | (ครั้ง)   |
+---+--------------+------------------------------+---------+---------+
| 1 | นายวิชัย       | ประธ                         | 10,000  | 2/2     |
| . | ชัยสถาพร      | านกรรมการและกรรมการผู้อำนวยการ |         |         |
+---+--------------+------------------------------+---------+---------+
| 2 | นางอรวรรณ    | กรรมการและกรรมการผู้จัดการทั่วไป  | 5,000   | 1/2     |
| . | ชัยสถาพร      |                              |         |         |
+---+--------------+------------------------------+---------+---------+
| 3 | นายพูนสุข      | กรรมการและที่ปรึกษาประธ         | 10,000  | 2/2     |
| . | ขันตยาภรณ์     | านกรรมการและกรรมการผู้อำนวยการ |         |         |
+---+--------------+------------------------------+---------+---------+
| 4 | นางอรณีย์      | กรรมการ                      | 10,000  | 2/2     |
| . | รัตนคงสวัสดิ์    |                              |         |         |
+---+--------------+------------------------------+---------+---------+
| 5 | นายจุลพันธ์     | กรรมการและกรรมการตรวจสอบ     | 5,000   | 1/2     |
| . | โนนศรีชัย      |                              |         |         |
+---+--------------+------------------------------+---------+---------+
| 6 | นางสาวดรุณี    | กรรมการและกรรมการตรวจสอบ     | 5,000   | 1/2     |
| . | ประสงค์ทรัพย์   |                              |         |         |
+---+--------------+------------------------------+---------+---------+
| 7 | นางสาวจารุภา  | กรรมการและกรรมการตรวจสอบ     | -       | 0/2     |
| . | ธรรมชนะเลิศ   |                              |         |         |
+---+--------------+------------------------------+---------+---------+
|   |              | รวม                          | 45,000  | 2       |
+---+--------------+------------------------------+---------+---------+

  สรุปเปรียบเทียบค่าตอบแทนกรรมการ ปี 2552 และ ปี 2551

  ------------------ ---------- ---------------- ---------- ---------------
  ค่าตอบแทน           ปี 2552                      ปี 2551     

                     จำนวนราย   จำนวนเงิน (บาท)   จำนวนราย   จำนวนเงิน (บาท)

  ค่าเบี้ยประชุม         7          45,000           7          115,000
  ------------------ ---------- ---------------- ---------- ---------------

8.3.2 ค่าตอบแทนผู้บริหารที่เป็นตัวเงิน

กรรมการผู้อำนวยการ กรรมการผู้จัดการทั่วไป และผู้บริหารระดับสูงของบริษัทฯ จำนวนรวมทั้งสิ้น
11 คน ได้รับค่าตอบแทนจากบริษัทฯ ในรอบปี 2552 เป็นจำนวนเงินรวมทั้งสิ้น 12,873,196 บาท
ตามรายละเอียด ดังนี้

ค่าตอบแทนรวมของผู้บริหารระดับสูงของบริษัทฯ

  -------------------- ---------- --------------- ---------- ---------------
  ค่าตอบแทน             ปี 2552                     ปี 2551     

                       จำนวนราย   จำนวนเงิน (บาท)  จำนวนราย   จำนวนเงิน (บาท)

  เงินเดือนรวมโบนัส       11         12,873,196      14         13,835,501
  -------------------- ---------- --------------- ---------- ---------------

เงินสมทบกองทุนสำรองเลี้ยงชีพสำหรับผู้บริหารระดับสูงของบริษัทฯ

  ------------------------- ---------- --------------- ---------- ---------------
  ค่าตอบแทน                  ปี 2552                     ปี 2551     

                            จำนวนราย   จำนวนเงิน        จำนวนราย   จำนวนเงิน

  เงินสมทบกองทุนสำรองเลี้ยงชีพ   11         82,281          14         109,090
  ------------------------- ---------- --------------- ---------- ---------------

4.  บุคลากร

  ณ วันที่ 31 ธันวาคม 2552 บริษัทฯ มีพนักงานทั้งสิ้น 152 คน ประกอบด้วย

-   พนักงานสำนักงาน จำนวน 29 คน

-   พนักงาน - สายงานบรรจุภัณฑ์พลาสติกประเภทอ่อนตัว (Flexible Packaging) จำนวน
    45 คน

-   พนักงาน - สายงานขวดโพลีเอทธิลีนเทเรฟทาเลต (PET : Poly Ethylene
    Terephthalate Bottle) จำนวน 78 คน

ค่าตอบแทนพนักงาน

พนักงานจะได้รับค่าตอบแทนเป็นเงินเดือน ค่าทำงานกะ ทำงานกลางคืน ทำงานล่วงเวลา
โบนัสประจำปีโดยบริษัทฯ ได้เข้าร่วมเป็นสมาชิก “กองทุนสำรองเลี้ยงชีพ เกษียณมั่งคั่ง
ซึ่งจดทะเบียนแล้ว” พระราชบัญญัติกองทุนสำรองเลี้ยงชีพ พ.ศ. 2530
โดยให้บริษัทจัดการกองทุนเป็นผู้จัดการกองทุน
ซึ่งตามระเบียบของกองทุนพนักงานต้องจ่ายเงินสะสมเข้ากองทุนในอัตราร้อยละ 2 ของค่าจ้าง
และบริษัทจ่ายสมทบเป็นรายเดือนเข้ากองทุนในอัตราเดียวกัน และจะจ่ายแก่สมาชิกนั้น ๆ
เมื่อครบเกษียณ ตาย หรือลาออก จากการเป็นสมาชิก

นโยบายในการพัฒนาพนักงาน

บุคลากรถือเป็นทรัพยากรที่สำคัญขององค์กร ซึ่งช่วยสร้างสรรค์ผลงาน
ทำให้การดำเนินงานของบริษัทฯ พัฒนาก้าวหน้ายิ่งขึ้น บริษัทฯ
จึงกำหนดนโยบายให้พนักงานทุกระดับได้รับการฝึกอบรมและพัฒนาอย่างต่อเนื่อง
เริ่มตั้งแต่เข้าเป็นพนักงานใหม่และระหว่างการปฏิบัติงาน ทั้งทางด้านทักษะการปฏิบัติงาน
และทักษะทางการบริหารการจัดการ เพิ่มพูนความรู้ ความสามารถ ความชำนาญ
ให้สามารถปฏิบัติงานได้อย่างมีประสิทธิภาพและมีความปลอดภัย
โดยจัดให้มีการอบรมขึ้นภายในบริษัทฯและส่งพนักงานไปเข้ารับการฝึกอบรมศึกษาดูงานทั้งในประเทศและต่างประเทศ

สำหรับในด้านการพัฒนาบุคลากรของบริษัทฯ บริษัทฯ
ได้กำหนดนโยบายให้พนักงานทุกระดับได้รับการฝึกอบรมและพัฒนาอย่างต่อเนื่อง โดยในปี 2552
บริษัทฯ ได้จัดกิจกรรมการฝึกอบรมบุคลากร ดังนี้

1.  ฝึกอบรมด้านความปลอดภัยในการปฏิบัติงานให้กับพนักงาน

2.  ฝึกอบรมในการใช้อุปกรณ์ป้องกันภัยส่วนบุคคลให้กับพนักงาน

3.  การจัดบอร์ดประชาสัมพันธ์แก่พนักงานเพื่อให้รับทราบข้อมูลข่าวสารของบริษัทฯ

4.  กิจกรรมงานสัปดาห์ความปลอดภัย

5.  จัดกิจกรรมการฝึกซ้อมหนีไฟ

6.  จัดฝึกอบรมแก่พนักงาน เพื่อให้ความรู้ในการดำเนินงานตามระบบ ISO 9001:2000
    และระบบ GMP & HACCP

7.  ส่งเสริมให้เข้ารับการสัมมนากับองค์กรภายนอกตามสายงานของตนเอง เช่น
    การสัมมนาเพื่อพัฒนาความรู้ทางการบัญชี เป็นต้น

8.5 รายงานการปฏิบัติตามหลักการกำกับดูแลกิจการที่ดี

จากวิสัยทัศน์ของบริษัทฯ ที่จะก้าวสู่การเป็นผู้นำแห่งอุตสาหกรรมทางด้านบรรจุภัณฑ์พลาสติก
โดยมุ่งเน้นการสร้างสรรค์ความเป็นเลิศเพื่อตอบสนองต่อความต้องการของลูกค้า
ตามหลักการกำกับดูแลกิจการที่ดี ทางบริษัทฯ ได้ตระหนักถึงการดำเนินงาน
ซึ่งเป็นพันธกิจของบริษัทฯ ที่จะต้องยึดถือปฏิบัติตามหลักการกำกับดูแลกิจการที่ดี
ที่ต้องการสร้างผลตอบแทนทางธุรกิจที่เป็นธรรมต่อทุกฝ่ายอย่างยั่งยืน
มีจิตสำนึกต่อสิ่งแวดล้อมและสังคม โดยมีระบบการจัดการที่ทันสมัย และมีธรรมาภิบาล
ด้วยบุคลากรที่มีความรู้ความสามารถสูง

โดยในปี พ.ศ. 2552 บริษัทฯ ยังคงยึดแนวปฏิบัติตามหลักการกำกับดูแลกิจการที่ดี ตามที่บริษัทฯ
ได้มีการปรับปรุงนโยบายการกำกับดูแลกิจการที่ดีของบริษัทฯ ไว้เมื่อปี พ.ศ. 2551 ซึ่งในปี พ.ศ.
2551 บริษัทฯ ได้มีการปรับปรุงนโยบายการกำกับดูแลกิจการที่ดีของบริษัท
โดยมีการเพิ่มเติมข้อพึงปฏิบัติที่เป็นเรื่องใหม่จากแนวข้อพึงปฏิบัติเดิมที่มีอยู่ในหลักการกำกับดูแลกิจการที่ดี
15 ข้อ ของปี พ.ศ. 2550 ให้มีความสมบูรณ์ยิ่งขึ้น เพื่อให้เทียบเคียงได้กับมาตรฐานสากล
ทั้งนี้เพื่อเป็นการรักษามาตรฐานด้านการปฏิบัติตามหลักการกำกับดูแลกิจการที่ดีอย่างต่อเนื่อง
โดยการยึดถือหลักดังกล่าวในการดำเนินธุรกิจแล้วนั้น ทางบริษัทฯ
ยังมีคณะกรรมการที่มีความหลากหลายของความรู้และประสบการณ์ในทางที่จะช่วยเสริมวิสัยทัศน์ได้เป็นอย่างดี
คณะกรรมการของบริษัทให้ความสำคัญกับการเข้าร่วมประชุมคณะกรรมการ
และดำเนินการประชุมอย่างมีประสิทธิภาพ กรรมการสามารถแสดงความคิดเห็นในเรื่องต่าง ๆ
ได้อย่างเต็มที่ ทำให้เกิดบรรยากาศในการประชุมเชิงสร้างสรรค์
สามารถปฏิบัติหน้าที่ได้ตามหลักการกำกับดูแลกิจการที่ดีอย่างมีคุณภาพ

ทั้งนี้ตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์(กลต.)
ได้สนับสนุนให้สมาคมส่งเสริมสถาบันกรรมการบริษัทไทย (IOD)
ในการประเมินระดับการกำกับดูแลกิจการของบริษัทจดทะเบียนประจำปี 2552 จำนวนทั้งสิ้น 290
บริษัท โดยใช้ข้อมูลประจำปี 2551 ของบริษัทจดทะเบียนที่เปิดเผยต่อสาธารณชน

ส่งผลให้ผลการประเมินการกำกับดูแลกิจการบริษัทจดทะเบียนไทยประจำปี 2552 (Corporate
Governance Report of Thai Listed Companies 2009) ของ บริษัท นิปปอนแพ็ค
(ประเทศไทย) จำกัด (มหาชน) ได้คะแนนเฉลี่ยโดยรวมอยู่ที่ 76% ซึ่งมีความหมายว่าอยู่ในระดับดี
(Companies with Good CG Scoring) จากคะแนนเฉลี่ยบริษัทจดทะเบียนโดยรวมอยู่ที่ 82%
ซึ่งผลการประเมิน เป็นดังนี้

1.  คะแนนเฉลี่ยโดยรวม

  -------------------- -------------- -------------- -------------- --------------
  บริษัทจดทะเบียนโดยรวม   SET100 Index   SET50 Index    NIPPON         ความหมาย

  82%                  88%            88%            76%            ระดับดี
  -------------------- -------------- -------------- -------------- --------------

2. คะแนนรายหมวด

  ----------------------------- -------------------- --------- --------- ---------
  หมวด                          คะแนน                                    

                                บริษัทจดทะเบียนโดยรวม   SET100    SET50     NIPPON
                                                     Index     Index     

  สิทธิของผู้ถือหุ้นธ                  91%                  95%       95%       77%

  การปฏิบัติต่อผู้ถือหุ้นอย่างเท่าเทียมกัน   83%                  86%       85%       82%

  สิทธิของผู้มีส่วนได้เสีย              79%                  88%       89%       96%

  การเปิดเผยข้อมูลและความโปร่งใส    90%                  93%       94%       87%

  ความรับผิดชอบของคณะกรรมการ      68%                  77%       78%       50%
  ----------------------------- -------------------- --------- --------- ---------

จากผลการประเมินการกำกับดูแลกิจการบริษัทจดทะเบียนไทยประจำปี 2552
ที่บริษัทฯได้รับผลการประเมินอยู่ในระดับดี นั้น ทำให้บริษัทฯ
จะยังคงมุ่งมั่นที่จะพัฒนาการกำกับดูแลกิจการที่ดีสืบต่อไป
เพื่อประโยชน์ของผู้ถือหุ้นและผู้มีส่วนได้เสียกลุ่มต่างๆ เป็นสำคัญ
โดยมีเป้าหมายที่จะพัฒนามาตรฐานการกำกับดูแลกิจการที่ดีของบริษัทฯ ไปสู่มาตรฐานสากล
ตามเจตนารมณ์ของคณะกรรมการบรรษัทภิบาลแห่งชาติ ตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
ที่มุ่งเน้นการยกระดับความน่าเชื่อถือของตลาดทุนไทยให้เป็นที่ยอมรับและสามารถแข่งขันได้ในระดับสากล
อันเป็นผลดีต่อประเทศชาติ สืบไป

นโยบายเกี่ยวกับการกำกับดูแลกิจการ

คณะกรรมการได้กำหนดนโยบายและทิศทางการดำเนินงานของบริษัทฯ ให้มีธรรมาภิบาลที่ดี (Good
Governances) โดยให้ความสำคัญต่อระบบการควบคุมและตรวจสอบภายใน
กำกับดูแลฝ่ายบริหารให้ดำเนินงานตามนโยบายอย่างโปร่งใสและมีจริยธรรมเพื่อให้เกิดประโยชน์สูงสุดต่อองค์กรผู้ถือหุ้นและผู้มีส่วนได้ส่วนเสียอย่างเท่าเทียมกัน
เป็นธรรมต่อทุกฝ่าย
คณะกรรมการมีความพยายามและมุ่งมั่นเพื่อสร้างความเจริญเติบโตต่อไปในระยะยาว
ด้วยความรอบคอบภายใต้กรอบข้อกำหนดกฎหมาย จริยธรรมทางธุรกิจ โดยจะคำนึงถึงความเสี่ยง
และแนวทางเพื่อควบคุมด้วย

หลักการและแนวปฏิบัติที่ดีเกี่ยวกับการกำกับดูแลกิจการ ซึ่งแบ่งได้เป็น 5 หมวด ดังนี้

1.  สิทธิของผู้ถือหุ้น

2.  การปฏิบัติต่อผู้ถือหุ้นอย่างเท่าเทียมกัน

3.  บทบาทของผู้มีส่วนได้เสีย

4.  การเปิดเผยข้อมูลและความโปร่งใส

5.  ความรับผิดชอบของคณะกรรมการ

1. สิทธิของผู้ถือหุ้น

บริษัทฯ ตระหนักดีว่า ผู้ถือหุ้นทุกคนมีสิทธิในความเป็นเจ้าของโดยควบคุมบริษัทฯ
ผ่านการแต่งตั้งคณะกรรมการให้ทำหน้าที่แทนตน
และมีสิทธิในการตัดสินใจเกี่ยวกับการเปลี่ยนแปลงที่สำคัญของบริษัทฯ ที่ผ่านมา บริษัทฯ
จึงส่งเสริมให้ผู้ถือหุ้นได้ใช้สิทธิขั้นพื้นฐานของตนมาอย่างต่อเนื่อง และไม่กระทำการใดๆ
อันเป็นการละเมิดหรือลิดรอนสิทธิผู้ถือหุ้น ซึ่งบริษัทฯ มีแนวปฏิบัติ ดังนี้

1.1 คณะกรรมการบริษัทฯ ได้กำหนดนโยบายในการกำกับดูแลกิจการ
โดยจะคำนึงถึงสิทธิของผู้ถือหุ้นซึ่งอาจไม่จำกัดเฉพาะสิทธิที่กฎหมายกำหนดไว้
และคณะกรรมการบริษัทฯ ได้กำหนดทิศทางการดำเนินงานของบริษัทฯ ให้มีธรรมาภิบาลที่ดี (Good
Governance) โดยให้ความสำคัญต่อระบบการควบคุมและตรวจสอบภายใน
กำกับดูแลฝ่ายบริหารให้ดำเนินงานตามนโยบายอย่างโปร่งใสและมีจริยธรรมเพื่อให้เกิดประโยชน์สูงสุดต่อองค์กรผู้ถือหุ้นและผู้มีส่วนได้ส่วนเสียอย่างเท่าเทียมกัน
เป็นธรรมต่อทุกฝ่าย
คณะกรรมการมีความพยายามและมุ่งมั่นเพื่อสร้างความเจริญเติบโตต่อไปในระยะยาว
ด้วยความรอบคอบภายใต้กรอบข้อกำหนดกฎหมาย จริยธรรมทางธุรกิจ โดยจะคำนึงถึงความเสี่ยง
และแนวทางเพื่อควบคุมด้วย

1.2 คณะกรรมการบริษัทฯ ได้จัดให้มีการประชุมสามัญผู้ถือหุ้น ประจำปี พ.ศ. 2552
เมื่อวันอังคารที่ 21 เมษายน 2552 เวลา 14.00 น. ณ ห้องเชียงแสน โรงแรมนารายณ์ เลขที่
222 ถนนสีลม แขวงสุริยวงศ์ เขตบางรัก กรุงเทพมหานคร
โดยมีคณะกรรมการบริษัทและผู้สอบบัญชีเข้าร่วมประชุมด้วย
ซึ่งสถานที่การจัดประชุมสามัญผู้ถือหุ้นอยู่ในแหล่งที่ผู้ถือหุ้นสามารถเดินทางไปมาได้อย่างสะดวก
ซึ่งในการจัดประชุมดังกล่าวนั้น บริษัทฯ ได้แจ้งมติให้ผู้ถือหุ้นทราบถึงกำหนดการประชุมล่วงหน้าถึง
42 วันก่อนวันประชุมสามัญผู้ถือหุ้นผ่านช่องทางของตลาดหลักทรัพย์แห่งประเทศไทย (ตลท.)
เพื่อให้ผู้ถือหุ้นสามารถวางแผนตารางเวลาในการเข้าร่วมประชุมได้ ทั้งนี้บริษัทฯ
ได้เผยแพร่เอกสารเชิญประชุมพร้อมด้วยระเบียบวาระการประชุมต่าง ๆ ผ่านเว็บไซต์ของบริษัทฯ ที่
http://www.nipponpack.com ก่อนวันประชุม 30
วันเป็นการล่วงหน้าก่อนที่จะจัดส่งเอกสารฉบับจริง
พร้อมทั้งได้แจ้งให้ผู้ถือหุ้นรับทราบผ่านช่องทางของตลาดหลักทรัพย์แห่งประเทศไทย (ตลท.)
เพื่อให้ผู้ถือหุ้นได้มีโอกาสศึกษาข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุมแก่ผู้ถือหุ้นเป็นการล่วงหน้าถึง
30 วัน
เพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้าอย่างเพียงพอก่อนที่จะได้รับข้อมูลในรูปแบบเอกสารบริษัทฯ
และทางบริษัทฯ ได้มอบหมายให้บริษัทศูนย์รับฝากหลักทรัพย์ (ประเทศไทย) จำกัด
ซึ่งเป็นนายทะเบียนหุ้นของบริษัทฯ เป็นผู้ส่งหนังสือเชิญประชุมให้แก่ผู้ถือหุ้นล่วงหน้าก่อนวันประชุม 14
วัน โดยเอกสารการเชิญประชุมสามัญผู้ถือหุ้น ประกอบด้วย ดังนี้

-   หนังสือเชิญประชุมสามัญผู้ถือหุ้นประจำปี2552
    โดยในแต่ละวาระการประชุมประกอบด้วยข้อเท็จจริงและเหตุผลของแต่ละวาระการประชุม
    พร้อมทั้งความเห็นของคณะกรรมการบริษัท

-   สำเนารายงานการประชุมสามัญผู้ถือหุ้น 2551

-   CD-ROM ของรายงานประจำปี 2551

-   หนังสือมอบฉันทะ แบบ ก. แบบ ข. และ แบบ ค.

-   ข้อบังคับของบริษัทฯ ในหมวดเรื่องการประชุมผู้ถือหุ้น

-   เงื่อนไขหลักเกณฑ์และวิธีปฎิบัติในการเข้าร่วมประชุม การมอบฉันทะ และการลงทะเบียน

-   ประวัติโดยสังเขปของกรรมการอิสระที่ได้รับมอบหมายให้เป็นผู้รับมอบฉันทะแทนผู้ถือหุ้นที่ไม่สามารถเข้าร่วมประชุม

-   แผนที่ตั้งของสถานที่จัดประชุม

    0.  คณะกรรมการบริษัทฯ ได้เปิดโอกาสให้ผู้ถือหุ้นของบริษัทฯ ได้ศึกษาข้อมูล ข่าวสาร ต่างๆ
        ผ่านการเผยแพร่สารสนเทศของทางบริษัทฯ ได้ที่

-   ผ่านทางเว็บไซต์ของบริษัทฯ ที่ http://www.nipponpack.com

-   ผ่านทางช่องทางสารสนเทศของตลาดหลักทรัพย์แห่งประเทศไทย (ตลท.)

1.3 คณะกรรมการบริษัทฯ ได้อำนวยความสะดวกแก่ผู้ถือหุ้น
โดยให้ใช้สิทธิในการเข้าร่วมประชุมและออกเสียงอย่างเต็มที่ โดยไม่ได้กระทำการใด ๆ
อันจะเป็นการจำกัดโอกาสในการเข้าร่วมประชุมของผู้ถือหุ้น ซึ่งบริษัทฯ
ได้กำหนดวันและเวลาในการปิดสมุดทะเบียนพักการโอนหุ้น
เพื่อกำหนดสิทธิของผู้ถือหุ้นในการเข้าร่วมประชุมสามัญประจำปี 2552
ซึ่งผู้ถือหุ้นสามารถดูรายชื่อผู้มีสิทธิ์เข้าร่วมประชุมสามัญผู้ถือหุ้นได้จากเว็บไซต์ของทางบริษัทฯ ที่
http://www.nipponpack.com ซึ่งบริษัทฯ
ยังได้แจ้งกำหนดการให้ผู้ถือหุ้นทราบเกี่ยวกับเวลาในการให้ผู้ถือหุ้นได้ลงทะเบียนเพื่อเข้าร่วมประชุม
ซึ่งการเข้าร่วมประชุมเพื่อออกเสียงลงมติก็มีวิธีการที่ไม่ยุ่งยาก
ซึ่งในการประชุมสามัญผู้ถือหุ้นประจำปี ปี 2552 บริษัทฯ ได้จัดทำรายงานประจำปี 2551 ในรูปแบบ
CD-ROM เพราะเสียค่าใช้จ่ายในการจัดทำที่ประหยัดกว่าในรูปแบบหนังสือกว่ามาก
แต่ในส่วนท้ายของหนังสือเชิญประชุม บริษัทฯ
ยังได้จัดแบบฟอร์มไว้อำนวยความสะดวกแก่ผู้ถือหุ้นสำหรับขอรับรายงานประจำปีในรูปแบบหนังสือ
โดยผู้ถือหุ้นสามารถกรอกข้อมูลต่าง ๆ
แล้วส่งกลับมายังสำนักงานท่านผู้อำนวยการเพื่อให้จัดส่งกลับต่อไป
ในกรณีที่ผู้ถือหุ้นไม่สามารถเข้าร่วมประชุมสามัญผู้ถือหุ้นได้ ทางบริษัทฯ
ได้เปิดโอกาสให้ทำการมอบฉันทะแต่งตั้งบุคคลอื่นมาเข้าร่วมประชุมและออกเสียงลงคะแนนแทนตนในการประชุม
หรือ สามารถมอบฉันทะแต่งตั้งให้กรรมการอิสระของบริษัทฯ
เข้าร่วมประชุมและออกเสียงลงคะแนนในนามผู้ถือหุ้นได้ ทั้งนี้บริษัทฯ
ได้แนบประวัติของกรรมการอิสระของบริษัทฯ
ให้ผู้ถือหุ้นได้รับทราบว่าจะเลือกท่านใดเป็นผู้ออกเสียงลงคะแนนแทนตน โดยบริษัทฯ
ได้อำนวยความสะดวกแก่ผู้ถือหุ้น ในการจัดส่งเป็นรูปแบบเอกสารหนังสือมอบฉันทะ ซึ่งจะมีทั้ง แบบ
ก. แบบ ข. และ แบบ ค. ให้ผู้ถือหุ้นได้เลือกใช้ หรือ สามารถ Download
ได้จากเว็บไซต์ของบริษัทฯ ที่ http://www.nipponpack.com ทั้งนี้ บริษัทฯ
ได้อำนวยความสะดวกแก่ผู้ถือหุ้นที่ทำการมอบฉันทะ
ในการจัดบริการอากรแสตมป์ไว้ที่เคาน์เตอร์ลงทะเบียน
ประกอบกับผู้ถือหุ้นสามารถติดต่อสอบถามข้อมูลเกี่ยวกับกำหนดการการประชุมสามัญผู้ถือหุ้นและรายละเอียด
ได้ที่เลขานุการคณะกรรมการบริษัท พร้อมทั้งได้แจ้งวันและเวลา หมายเลขโทรศัพท์
หมายเลขโทรสาร ในการติดต่อสอบถามข้อมูลไว้ในหนังสือเชิญประชุมสามัญผู้ถือหุ้น อีกทั้งบริษัทฯ
ยังอำนวยความสะดวกแก่ผู้ถือหุ้น
โดยได้แนบแผนที่ตั้งของสถานที่จัดประชุมในรูปแบบภาษาไทยและภาษาอังกฤษไว้ในหนังสือเชิญประชุมอีกด้วย

1.4 บริษัทฯ จะคำนึงถึงการใช้สิทธิออกเสียงในที่ประชุม เพื่อร่วมกันตัดสินใจในเรื่องสำคัญต่างๆ
โดยการดำเนินการประชุมจะเป็นไปอย่างโปร่งใส
ประธานที่ประชุมได้มีการจัดสรรเวลาในการประชุมอย่างเหมาะสม
ซึ่งประธานในที่ประชุมจะเปิดโอกาสให้ผู้ถือหุ้นทุกท่านได้ซักถามข้อสงสัย และเสนอแนะ
ในการแสดงความคิดเห็นต่างๆ เกี่ยวกับวาระการประชุมทุกวาระที่เสนอในที่ประชุมผู้ถือหุ้น
และเปิดโอกาสให้ตั้งคำถามต่อที่ประชุมในเรื่องที่เกี่ยวข้องกับบริษัทฯ รวมทั้งได้บันทึกข้อคิดเห็นต่างๆ
ไว้ในรายงานการประชุมและได้นำรายงานการประชุมผู้ถือหุ้นไปเผยแพร่ในเว็บไซต์ของบริษัทฯ ที่
http://www.nipponpack.com หลังวันประชุม 7 วัน

1.5 ในการประชุมสามัญผู้ถือหุ้น มีประธานกรรมการบริษัท คณะกรรมการบริษัท ผู้บริหารบริษัท
และผู้สอบบัญชีของบริษัทฯ เข้าร่วมประชุมด้วย โดยผู้ถือหุ้นได้ซักถามประธานกรรมการบริษัท
ในเรื่องที่เกี่ยวกับการดำเนินงานของบริษัท และโครงการในอนาคต

2. การปฏิบัติต่อผู้ถือหุ้นอย่างเท่าเทียมกัน

บริษัทฯ ถือปฏิบัติต่อผู้ถือหุ้นทุกราย ทั้งผู้ถือหุ้นที่เป็นผู้บริหารและผู้ถือหุ้นที่ไม่เป็นผู้บริหาร
รวมทั้งผู้ถือหุ้นต่างชาติ ล้วนที่จะได้รับการปฏิบัติที่เท่าเทียมกันและเป็นธรรม
โดยสร้างความมั่นใจให้กับผู้ถือหุ้นว่าคณะกรรมการบริษัทและฝ่ายจัดการของบริษัทได้ดูแล
ให้การใช้เงินของผู้ถือหุ้นเป็นไปอย่างเหมาะสม
ซึ่งเป็นปัจจัยที่สำคัญต่อความมั่นใจในการลงทุนกับบริษัท
ซึ่งคณะกรรมการบริษัทได้กำกับดูแลให้ผู้ถือหุ้นได้รับการปฏิบัติและได้รับการปกป้องสิทธิขั้นพื้นฐานอย่างเท่าเทียมกันรวมทั้งสิทธิในส่วนแบ่งปันผลที่ชัดเจนและครบถ้วน
ซึ่งได้แก่

-   ผู้ถือหุ้นมีสิทธิออกเสียงลงคะแนนตามจำนวนหุ้นที่ตนมี
    และมีความเท่าเทียมกันในเรื่องเกี่ยวกับสารสนเทศของบริษัท

-   ผู้ถือหุ้นจะได้รับสารสนเทศที่จำเป็นอย่างเพียงพอและยุติธรรม ทันเวลา จากบริษัท
    และบริษัทไม่แสดงความเอนเอียงกับผู้ถือหุ้นกลุ่มใดกลุ่มหนึ่ง
    โดยการให้สารสนเทศที่ยังไม่เปิดเผย

-   ผู้ถือหุ้นจะได้รับการปฏิบัติอย่างยุติธรรมในระหว่างการประชุมผู้ถือหุ้น

-   ผู้ถือหุ้นสามารถเสนอเพิ่มวาระการประชุม หรือ เสนอชื่อบุคคลเพื่อเป็นกรรมการ
    เป็นการล่วงหน้าก่อนวันประชุมผู้ถือหุ้น ตามแนวทางที่บริษัทฯกำหนด

ทั้งนี้เพื่อให้ผู้ถือหุ้นทุกรายได้รับการปฏิบัติอย่างเท่าเทียมกัน
ในกรณีที่ผู้ถือหุ้นไม่สามารถเข้าร่วมประชุมสามัญผู้ถือหุ้นได้ ทางบริษัทฯ
ได้เปิดโอกาสให้ผู้ถือหุ้นได้ทำการมอบฉันทะแต่งตั้งบุคคลอื่นมาเข้าร่วมประชุมและออกเสียงลงคะแนนแทนตนในการประชุม
หรือ สามารถมอบฉันทะแต่งตั้งให้กรรมการอิสระของบริษัทฯ
เข้าร่วมประชุมและออกเสียงลงคะแนนในนามผู้ถือหุ้นได้ ซึ่งทางบริษัทฯ
ได้เสนอชื่อกรรมการอิสระจำนวน 2 ท่าน
ซึ่งไม่มีส่วนได้เสียให้เป็นทางเลือกในการมอบฉันทะของผู้ถือหุ้น ทั้งนี้บริษัทฯ
ได้แนบประวัติของกรรมการอิสระของบริษัทฯ
ให้ผู้ถือหุ้นได้รับทราบว่าจะเลือกท่านใดเป็นผู้ออกเสียงลงคะแนนแทนตน
เพื่อความโปร่งใสและตรวจสอบได้ โดยบริษัทฯ ได้อำนวยความสะดวกแก่ผู้ถือหุ้น
ในการจัดส่งเป็นรูปแบบเอกสารหนังสือมอบฉันทะ ซึ่งจะมีทั้ง แบบ ก. แบบ ข. และ แบบ ค.
ให้ผู้ถือหุ้นได้เลือกใช้ ซึ่งหนังสือมอบฉันทะในรูปแบบ ข. และ แบบ ค.
เป็นรูปแบบที่ผู้ถือหุ้นสามารถกำหนดทิศทางการลงคะแนนได้ หรือ สามารถ Download
ได้จากเว็บไซต์ของบริษัทฯ ที่ http://www.nipponpack.com และในการดำเนินการประชุม
เลขาที่ประชุมจะดำเนินการประชุมเรียงตามวาระที่ระบุไว้ในหนังสือนัดประชุม
และจะไม่มีการเพิ่มวาระการประชุมเพื่อพิจารณานอกเหนือจากที่ระบุไว้ในหนังสือนัดประชุม

ทั้งนี้ บริษัทฯได้จัดให้มีช่องทางการสื่อสารที่หลากหลายเพื่อให้ผู้ถือหุ้นได้รับข้อมูลอย่างเท่าเทียมกัน
ทั้งจากทางเว็บไซต์ของบริษัท
และยังสามารถสื่อสารผ่านทางหมายเลขโทรศัพท์และอีเมล์ของเจ้าหน้าที่หน่วยงานนักลงทุนสัมพันธ์ของบริษัทฯ
นอกเหนือจากการเปิดเผยข้อมูลตามปกติผ่านทางระบบของตลาดหลักทรัพย์
เพื่อให้ผู้ถือหุ้นสามารถเข้าถึงสารสนเทศได้มากที่สุด

3. บทบาทของผู้มีส่วนได้เสีย

ในระบบการกำกับดูแลกิจการมีผู้มีส่วนได้เสียหลายกลุ่มด้วยกัน ที่สำคัญ ได้แก่ ลูกค้า พนักงาน คู่ค้า
ผู้ถือหุ้น หรือผู้ลงทุน เจ้าหนี้ และชุมชนที่บริษัทตั้งอยู่ สังคม หรือภาครัฐ กลุ่มผู้มีส่วนได้เสียอื่น ได้แก่
คู่แข่ง และ ผู้สอบบัญชีอิสระ เป็นต้น ซึ่งทางบริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม
จึงได้กำหนดนโยบายและวิธีปฏิบัติสำหรับผู้มีส่วนได้เสียไว้เป็นนโยบายอย่างชัดเจนและเป็นธรรม
ดังนี้

บริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม
โดยคณะกรรมการได้พิจารณากำหนดให้มีกระบวนการส่งเสริมให้เกิดความร่วมมือระหว่างบริษัทฯกับผู้มีส่วนได้เสียในการสร้างความมั่งคั่ง
ความมั่นคงทางการเงิน และความยั่งยืนของกิจการ ทั้งกลุ่มพนักงาน ลูกค้า คู่ค้า คู่แข่ง
ผู้ถือหุ้นโดยเฉพาะอย่างยิ่ง ชุมชนรอบๆ โรงงานและสิ่งแวดล้อม เนื่องจากบริษัทฯ
ตระหนักดีว่ากิจการของบริษัทเป็นอุตสาหกรรมที่มีความเกี่ยวข้องกับพลาสติก
จึงเน้นการให้ความสำคัญอย่างยิ่งต่อสิ่งแวดล้อมและความปลอดภัยมาโดยตลอด ด้วยเหตุนี้บริษัทฯ
จึงได้จัดทำแผนการดำเนินงานด้านความปลอดภัยและสิ่งแวดล้อมขึ้นในโรงงาน
เพื่อสะท้อนให้เห็นถึงความมุ่งมั่นของบริษัทฯ
ที่จะพัฒนาอย่างต่อเนื่องและดำเนินธุรกิจอย่างมีจริยธรรม ใส่ใจในสิ่งแวดล้อมและความปลอดภัย
ตลอดจนมีส่วนร่วมในการพัฒนาเศรษฐกิจด้วยการปรับปรุงคุณภาพชีวิตของประชาชนโดยรวม
และมีส่วนเกี่ยวข้องในการพัฒนาชุมชนท้องถิ่นและสังคมในวงกว้าง ตามแนวทาง Corporate
Social Responsibility : CSR ที่บริษัทฯ
ยึดถือเป็นหลักปฏิบัติควบคู่ไปกับการกำกับดูแลกิจการที่ดีในปัจจุบัน

ในปี 2552 บริษัทฯ ได้คำนึงถึงและให้ความสำคัญกับสิทธิของผู้มีส่วนได้เสียทุกกลุ่ม
ซึ่งไม่เพียงแต่เฉพาะตามที่กฎหมายกำหนดเท่านั้น
แต่ยังรวมถึงการไม่กระทำการใดๆที่เป็นการละเมิดสิทธิของผู้มีส่วนได้เสียเหล่านั้นด้วย
ซึ่งสามารถสรุปได้ดังนี้ดังนี้

-   พนักงาน

บริษัทฯ ตระหนักดีว่าพนักงาน ถือเป็นส่วนหนึ่งของความก้าวหน้าและความสำเร็จของบริษัทฯ
โดยบริษัทฯ มีการบริหารงานทางด้านทรัพยากรบุคคลอย่างมีคุณภาพและมีความเป็นธรรม
โดยสนับสนุนให้พนักงานทุกคนมีการพัฒนาการความรู้ ความสามารถ
ส่งเสริมให้มีการเรียนรู้เพื่อที่จะสามารถปฏิบัติงานได้อย่างถูกต้องสมบูรณ์ นอกจากนี้บริษัทฯ
ยังได้ดูแลด้านความปลอดภัยในการทำงานของพนักงาน
รวมถึงค่าตอบแทนและสวัสดิการที่พนักงานควรจะได้รับรวมถึงผลประโยชน์อื่นๆ
อย่างเหมาะสมและเป็นธรรม ทั้งนี้ก็เพื่อเป็นการสร้างขวัญและกำลังใจแก่พนักงาน
เพื่อจะนำมาซึ่งศักยภาพในการปฏิบัติงานของพนักงาน โดยบริษัทฯ จัดให้มี

1.  สวัสดิการการตรวจสุขภาพประจำปีให้แก่พนักงาน

2.  กองทุนสำรองเลี้ยงชีพแก่พนักงาน

3.  โบนัสประจำปี

4.  การทำประกันอุบัติเหตุจากการทำงานของพนักงาน

5.  สวัสดิการงานศพ

6.  กิจกรรมงานสังสรรค์ประจำปี

7.  กิจกรรมออกกำลังกายยามเช้าเพื่อส่งเสริมให้สุขภาพของพนักงานแข็งแรง
    เพื่อจะได้มีความตื่นตัวในการทำงาน

8.  กิจกรรมทัศนาจรต่างจังหวัดเพื่อเป็นการละลายพฤติกรรมของพนักงานทั้งนี้ก็เพื่อประโยชน์ต่อการทำงานร่วมกันให้มีประสิทธิภาพยิ่งขึ้น

9.  การให้ทุนการศึกษาแก่บุตรของพนักงานที่เรียนดี

10. การให้เบี้ยเลี้ยงและเบี้ยขยันขึ้นเพื่อเป็นการตอบแทนความตั้งใจปฏิบัติงานของพนักงาน
    อีกทั้งเป็นการสนับสนุนให้พนักงานทุ่มเทในการปฏิบัติงานอย่างมีประสิทธิภาพ
    อันจะส่งผลให้เกิดประโยชน์สูงสุดแก่บริษัทฯ
    และบรรลุเป้าหมายในการดำเนินธุรกิจให้บริษัทฯมีผลประกอบการที่ดี

สำหรับในด้านการพัฒนาบุคลากรของบริษัทฯ บริษัทฯ
ได้กำหนดนโยบายให้พนักงานทุกระดับได้รับการฝึกอบรมและพัฒนาอย่างต่อเนื่อง โดยในปี 2552
บริษัทฯ ได้จัดกิจกรรมการฝึกอบรมบุคลากร ดังนี้

1.  ฝึกอบรมด้านความปลอดภัยในการปฏิบัติงานให้กับพนักงาน

2.  ฝึกอบรมในการใช้อุปกรณ์ป้องกันภัยส่วนบุคคลให้กับพนักงาน

3.  การจัดบอร์ดประชาสัมพันธ์แก่พนักงานเพื่อให้รับทราบข้อมูลข่าวสารของบริษัทฯ

4.  กิจกรรมงานสัปดาห์ความปลอดภัย

5.  จัดกิจกรรมการฝึกซ้อมหนีไฟ

6.  จัดฝึกอบรมแก่พนักงาน เพื่อให้ความรู้ในการดำเนินงานตามระบบ ISO 9001:200
    และระบบGMP & HACCP

7.  ส่งเสริมให้เข้ารับการสัมมนากับองค์กรภายนอกตามสายงานของตนเอง เช่น
    การสัมมนาเพื่อพัฒนาความรู้ทางการบัญชี เป็นต้น

-   ลูกค้า

บริษัทฯ มุ่งเน้นที่จะผลิตสินค้าที่มีคุณภาพ มีมาตรฐานสูง
มีการควบคุมการผลิตที่เป็นมาตรฐานสากลและปลอดภัย เนื่องจากบริษัทฯ
มีนโยบายการขายที่ต้องการให้ลูกค้าพอใจสูงสุด โดยบริษัทฯ
ได้มีการจัดทำแบบสำรวจความพึงพอใจของลูกค้า
เพื่อนำมาพัฒนาและปรับปรุงคุณภาพของสินค้าและการบริการให้ดีที่สุด รวมถึงบริษัทฯ
ยังมีนโยบายในการเก็บรักษาความลับของลูกค้า โดยแจ้งให้พนักงานทุกคนที่เกี่ยวข้องทราบ

-   ผู้ถือหุ้น

บริษัทฯ มีข้อกำหนดนโยบายวิธีการปฏิบัติเพื่อการบริหารที่ชัดเจน ตรวจสอบได้
สามารถเปิดเผยต่อผู้ถือหุ้น มีนโยบายการกำกับดูแลฝ่ายบริหาร ให้ดำเนินธุรกิจตามเป้าหมาย
อันนำมาซึ่งประโยชน์สูงสุดแก่ผู้ถือหุ้น กรณีธุรกิจมีผลกำไร บริษัทฯ
ได้มีการพิจารณาจ่ายเงินปันผลในอัตราที่เหมาะสม
โดยไม่ให้เกิดผลกระทบต่อฐานะทางการเงินของบริษัทฯ

-   สิ่งแวดล้อมและสังคม

บริษัทฯ ได้จัดให้มีการดูแลรักษาสิ่งแวดล้อมและมลภาวะไม่ให้ส่งผลเสียกระทบต่อสังคมเมือง
ซึ่งได้กำหนดเป็นนโยบาย ดังนี้

1.  จัดตั้งคณะกรรมการเพื่อกำหนดนโยบายในการจัดทำระบบ GMP

2.  กำหนดนโยบายในการรักษาความปลอดภัย

3.  กำหนดนโยบายในการอนุรักษ์พลังงาน

4.  จัดทำระบบบำบัดน้ำเสียและอากาศเสีย

5.  ดำเนินการตามหลักกฎหมายคุ้มครองผู้บริโภค

บริษัทฯ มีส่วนร่วมในการสนับสนุนกิจกรรมสาธารณประโยชน์ แก่ชุมชนท้องถิ่นของบริษัท
ดูแลพนักงานของบริษัทอย่างใกล้ชิด ไม่ให้มีปัญหายาเสพติด, ซ่องสุม
หรือกระทำการอื่นใดที่ผิดกฎหมาย และกระทบต่อสังคม อีกทั้งบริษัทฯ
ยังทะนุบำรุงศาสนาตามศรัทธาของชาวพุทธ

โดยบริษัทฯ จัดพิธีทอดกฐินสามัคคีขึ้นที่ วัดใหม่สุปดิษฐาราม ตำบลนครชัยศรี อำเภอนครชัยศรี
จังหวัดนครปฐม เมื่อวันอาทิตย์ที่ 18 ตุลาคม พ.ศ. 2552 ที่ผ่านมา เพื่อสมทบทุนในการบูรณะ
ปฏิสังขรณ์พระอุโบสถของวัด ถาวรวัตถุของวัด
และเพื่อสืบสานพระพุทธศาสนาให้คงอยู่คู่แผ่นดินไทยและชาวไทยตลอดไป โดยเป็นการร่วมกันทำบุญ
ระหว่าง ผู้บริหาร พนักงาน ลูกค้า คู่ค้า และ ชาวบ้านที่อยู่ใกล้เคียงกับที่ตั้งของบริษัทฯ
เพื่อเป็นการสร้างความสามัคคีในชุมชุนที่อยู่ใกล้เคียงบริษัท

-   คู่ค้า

เช่นเดียวกันกับลูกค้า บริษัทฯ
จะทำธุรกิจซื้อขายกับคู่ค้าที่มีราคาขายที่เป็นธรรมไม่เอารัดเอาเปรียบกับบริษัทในเรื่องของราคาและคุณภาพ
มีความซื่อสัตย์จริงใจตรงต่อเวลามีลักษณะของการพึ่งพาอาศัยซึ่งกันและกันได้ในทำนองเดียวกันบริษัทได้กำหนดนโยบายกาชำระเงินแก่คู่ค้าไว้อย่างชัดเจนเช่นกัน
ไม่มีการผิดนัดหรือปฏิเสธการสั่งจ่ายโดยไม่มีเหตุจำเป็นที่เป็นสาระสำคัญ

-   เจ้าหนี้

บริษัทฯ ปฏิบัติต่อเจ้าหนี้อย่างเป็นธรรม มีความรับผิดชอบและโปร่งใส
โดยปฏิบัติตามเงื่อนไขข้อกำหนดของสัญญาและพันธะทางการเงินอย่างเคร่งครัด
ตลอดจนไม่ใช้วิธีการที่ไม่สุจริต ปกปิดข้อมูลหรือข้อเท็จจริงอันจะทำให้เจ้าหนี้เกิดความเสียหาย
กรณีที่ไม่สามารถปฏิบัติตามเงื่อนไขข้อใดข้อหนึ่ง ต้องรีบแจ้งให้เจ้าหนี้ทราบล่วงหน้า
เพื่อร่วมกันพิจารณาหาแนวทางแก้ไข

-   คู่แข่ง

บริษัทฯ เน้นการดำเนินธุรกิจอย่างมีจริยธรรม โปร่งใส มีนโยบายแข่งขันการค้าแบบเสรี ไม่ผูกขาด
ไม่ทำลายราคาตลาด มีการแข่งขันอย่างเป็นธรรมกับคู่แข่งขัน ภายใต้กรอบกติกาของการแข่งขันที่ดี
ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต หรือไม่เหมาะสม เช่น
การจ่ายเงินสินจ้างให้แก่พนักงานของคู่แข่ง เป็นต้น และไม่ทำลายชื่อเสียงของคู่แข่งทางการค้า
ด้วยการกล่าวหาในทางร้าย

-   ช่องทางติดต่อ/ร้องเรียน

บริษัทฯ
ได้จัดให้มีช่องทางที่ผู้ถือหุ้นและผู้มีส่วนได้เสียสามารถติดต่อ/ร้องเรียนในเรื่องที่อาจทำให้เกิดความเสียหายต่อบริษัทต่อคณะกรรมการ
โดยมอบหมายให้คณะกรรมการตรวจสอบเป็นผู้รับรายงานหรือเรื่องร้องเรียน
และดำเนินการตรวจสอบและรายงานต่อคณะกรรมการ

+--------------------+-------------------------------------------------+
| ช่องทา              |                                                 |
| งในการติดต่อ/ร้องเรียน |                                                 |
+--------------------+-------------------------------------------------+
| e-mail             | sales@nipponpack.com                            |
+--------------------+-------------------------------------------------+
| จดหมาย             | บริษัท นิปปอนแพ็ค (ประเทศไทย) จำกัด (มหาชน)          |
|                    |                                                 |
|                    | 110 ถนนเพชรเกษม แขวงหนองค้างพลู เขตหนองแขม        |
|                    | กรุงเทพฯ 10160                                   |
|                    |                                                 |
|                    | โทร : 02-421-2060 , 02-421-7374-7 โทรสาร :      |
|                    | 02-421-0496                                     |
+--------------------+-------------------------------------------------+

4. การเปิดเผยข้อมูลและความโปร่งใส

คณะกรรมการบริษัทฯ ได้ให้ความสำคัญกับการเปิดเผยข้อมูลที่เกี่ยวข้องกับบริษัทฯ
ซึ่งมีผลต่อการตัดสินใจของผู้ลงทุน
ทั้งข้อมูลทางการเงินและข้อมูลที่มิใช่ข้อมูลทางการเงินจะต้องเปิดเผยได้อย่างถูกต้อง ครบถ้วน
ทันเวลา โปร่งใส ตามเกณฑ์ที่กำหนด ซึ่งบริษัทฯ ได้เผยแพร่ข้อมูลต่างๆ ทั้ง
ภาษาไทยและภาษาอังกฤษ ผ่านช่องทาง ดังต่อไปนี้

-   เว็บไซต์ของตลาดหลักทรัพย์ www.set.or.th

-   เว็บไซต์ของสำนักงานคณะกรรมการกำกับหลักทรัพย์และตลาดหลักทรัพย์ www.sec.or.th

-   เว็บไซต์ของบริษัท www.nipponpack.com

-   อีเมล์ของบริษัท sales@nipponpack.com

+---------------------------------------+------------------------------+
| ข้อมูล                                  | แหล่งของข้อมูลที่เปิดเผย           |
+---------------------------------------+------------------------------+
| 1.                                    | 56-1 , รายงานประจำปี          |
|   โครงสร้างผู้ถือหุ้นการแจกแจงโครงสร้างผู้ถือหุ้น |                              |
+---------------------------------------+------------------------------+
| 2.  ข้อมูลการถือหุ้นของกรรมการและผู้บริหาร    | 56-1, รายการประจำปี           |
+---------------------------------------+------------------------------+
| 3.  คำอธิบา                            | 56-1, รายการประจำปี           |
| ยการวิเคราะห์ฐานะการเงินและผลการดำเนินงาน |                              |
+---------------------------------------+------------------------------+
| 4.  ลักษณะการประกอบธุรกิจและภาวการณ์แข่งขัน | 56-1 , รายการประจำปี          |
+---------------------------------------+------------------------------+
| 5.  ความเสี่ยงในการดำเนินธุรกิจของบริษัท     | 56-1 , รายการประจำปี          |
+---------------------------------------+------------------------------+
| 6.  ประวัติของคณะกรรมการและผู้บริหาร       | 56-1, รายการประจำปี           |
+---------------------------------------+------------------------------+
| 7                                     | 56-1 , รายการประจำปี          |
| .  การระบุว่ากรรมการรายใดเป็นกรรมการอิสระ |                              |
+---------------------------------------+------------------------------+
| 8.  หลัก                               | 56-1, รายการประจำปี           |
| เกณฑ์การจ่ายค่าตอบแทนของกรรมการและผู้บริหาร |                              |
+---------------------------------------+------------------------------+
| 9.                                    | 56-1, รายการประจำปี           |
|   ข้อมูลการเข้าร่วมประชุมของกรรมการแต่ละท่าน |                              |
+---------------------------------------+------------------------------+
| 10. ข้อมูลการทำรายการระหว่างกัน           | 56-1 , รายการประจำปี          |
+---------------------------------------+------------------------------+
| 11. ข้อ                                | 56-1, รายการประจำปี           |
| มูลผู้สอบบัญชีที่มีความเป็นอิสระและมีความน่าเชื่อถือ |                              |
+---------------------------------------+------------------------------+
| 12.                                   | 56-1, รายการประจำปี           |
| งบการเงินของบริษัทได้รับการรับรองโดยผู้สอบบัญชี |                              |
+---------------------------------------+------------------------------+
| 13. ช่องทางการสื่อสารข้อมูลของบริษัท         | เว็บไซต์บริษัท ,                 |
|                                       | ระบบสารสนเทศของตลาดหลักทรัพย์   |
+---------------------------------------+------------------------------+
| 14. โครงสร้างองค์กร                     | 56-1 , รายการประจำปี          |
+---------------------------------------+------------------------------+
| 15. บทบาท                             | 56-1, รายการประจำปี           |
| หน้าที่ของคณะกรรมการและคณะกรรมการตรวจสอบ |                              |
+---------------------------------------+------------------------------+

หน่วยงานนักลงทุนสัมพันธ์

บริษัทฯ ยังไม่มีหน่วยงานที่รับผิดชอบงานเกี่ยวกับนักลงทุนสัมพันธ์โดยเฉพาะ แต่บริษัทฯ
ได้มอบหมายให้ผู้บริหารระดับสูงทำหน้าที่บริหารงานนักลงทุนสัมพันธ์
ทั้งนี้ผู้ลงทุนสามารถติดต่อหน่วยงานดังกล่าวได้ที่โทรศัพท์หมายเลข 02-2100197-9 หรือที่ E-mail
Address:sales@nipponpack.com เพื่อให้ผู้บริหารระดับสูงได้ให้ข้อมูลต่างๆ แก่ผู้ลงทุน

5. ความรับผิดชอบของคณะกรรมการ

บริษัทฯ ให้ความสำคัญกับบทบาทหน้าที่ของคณะกรรมการ
ในการชี้แนะทิศทางการดำเนินงานของบริษัทฯ
คณะกรรมการบริษัทมีการติดตามดูแลการทำงานของฝ่ายจัดการ
และการแสดงความรับผิดชอบตามหน้าที่ (Accountability)
ของคณะกรรมการที่มีต่อบริษัทและผู้ถือหุ้น โดยคณะกรรมการบริษัทมีความรับผิดชอบในด้านต่าง ๆ
ดังนี้

5.1 จริยธรรมทางธุรกิจ

บริษัทฯ มีข้อกำหนดและระเบียบปฏิบัติเกี่ยวกับจรรยาบรรณให้คณะกรรมการ ฝ่ายจัดการ พนักงาน
รวมทั้งผู้เกี่ยวข้องทุกฝ่ายยึดถือปฏิบัติตามหน้าที่ด้วยความสุจริต โปร่งใส
เกิดประโยชน์สูงสุดต่อองค์กรผู้ถือหุ้น ผู้มีส่วนได้เสียทุกกลุ่ม
สาธารณชนและสังคมโดยให้ถือปฏิบัติอย่างเคร่งครัด

5.2 ภาวะผู้นำและวิสัยทัศน์

คณะกรรมการมีการกำหนดนโยบายเป้าหมายทางธุรกิจเป็นการควบคุมภายในการบริหารความเสี่ยงโครงสร้างการจัดการที่ชัดเจน
โครงการในอนาคต (ได้เปิดเผยไว้ในแบบ 56-1 แล้ว) ทั้งนี้คณะกรรมการบริษัท ประกอบด้วย
กรรมการที่เป็นผู้ทรงคุณวุฒิในหลายด้าน มีประสบการณ์ มีคุณธรรม และความซื่อสัตย์
มีการตั้งกรรมการอิสระจากภายนอกที่มีความรู้ความสามารถ
โดยคณะกรรมการได้ทุ่มเทแรงกายและแรงใจ ในการปฏิบัติหน้าที่อย่างเต็มความสามารถ

5.3 ระบบการควบคุมและการตรวจสอบภายใน

บริษัทฯ ได้มีการจัดตั้งคณะกรรมการตรวจสอบ ตามมติคณะกรรมการ เมื่อ 25 พฤษภาคม 2542
ซึ่งทุกท่านเป็นกรรมการอิสระที่ไม่ได้เป็นเจ้าหน้าที่ หรือ ลูกจ้างของบริษัทฯ
โดยขอบเขตหน้าที่และความรับผิดชอบและมีรายงานต่อคณะกรรมการบริษัท (รายละเอียดในแบบ
56-1 และ 56-2)

5.4 การประชุมผู้ถือหุ้น

บริษัทได้จัดให้มีการประชุมผู้ถือหุ้นทุกปีโดยใช้สถานที่ภายนอก
ก่อนประชุมได้จัดส่งหนังสือนัดประชุมพร้อมวาระการประชุมให้ผู้ถือหุ้นทราบล่วงหน้าพร้อมหนังสือมอบอำนาจในกรณีที่ไม่สามารถร่วมประชุมได้
ในการประชุมผู้ถือหุ้นได้รับโอกาสและความสะดวกในการสอบถามข้อมูล
ผลประกอบการโครงการในอนาคต สำหรับปี 2553 บริษัทได้จัดให้มีการประชุมสามัญผู้ถือหุ้น
ที่ห้องเชียงแสน โรงแรมนารายณ์ กรุงเทพฯ 10120 ในวันพุธที่ 21 เมษายน พ.ศ. 2552 เวลา
14.00 น.

นอกจากนี้ ในปี พ.ศ. 2552 ทางสมาคมส่งเสริมผู้ลงทุนไทย
ได้ส่งผลการประเมินคุณภาพการประชุมผู้ถือหุ้นสามัญประจำปี 2552 ให้แก่ บริษัท นิปปอนแพ็ค
(ประเทศไทย) จำกัด (มหาชน) โดยบริษัทฯ มีผลประเมินอยู่ในช่วงคะแนน 70-79 คะแนน
ซึ่งมีความหมายว่า อยู่ในเกณฑ์ดี ดังแสดงในตารางดังต่อไปนี้

- ผลการประเมินในภาพรวมและบริษัทฯ

  ---------------------------- -------------- -------------- -------------- --------------
  คะแนนของบริษัทจดทะเบียนโดยรวม                                                

  คะแนนสูงสุด                    คะแนนต่ำสุด      คะแนนเฉลี่ย      NIPPON         ความหมาย

  100                          36.26          82.97          70-79          ดี
  ---------------------------- -------------- -------------- -------------- --------------

ขอบเขตของการประเมิน คือ รอบระยะเวลาบัญชีสิ้นสุดตั้งแต่วันที่ 1 มกราคม ถึงวันที่ 31 ธันวาคม
2551 แสดงให้เห็นว่า บริษัท นิปปอนแพ็ค (ประเทศไทย) จำกัด (มหาชน)
ให้ความสำคัญกับการจัดประชุมผู้ถือหุ้นสามัญประจำปีของบริษัทฯ ให้เกิดประสิทธิภาพอย่างสูงสุด
ซึ่งนับตั้งแต่การออกหนังสือเชิญประชุมพร้อมรายละเอียดประกอบการประชุม การจัดการด้านต่าง ๆ
ในวันประชุมและระหว่างดำเนินการประชุม ตลอดจนการจัดทำรายงานสรุปผลการประชุม ซึ่งบริษัทฯ
ส่งเสริมในเรื่องของการคำนึงถึงสิทธิของผู้ถือหุ้นอย่างเท่าเทียมกัน

นอกจากการประชุมสามัญผู้ถือหุ้นประจำปีแล้วหากมีความจำเป็นต้องเสนอวาระพิเศษเป็นกรณีซึ่งมีผลกระทบหรือเกี่ยวข้องกับผลประโยชน์ของผู้ถือหุ้น
กฎระเบียบของทางราชการ ที่ต้องเสนอขออนุมัติจากผู้ถือหุ้น
บริษัทจะเรียกประชุมวิสามัญผู้ถือหุ้นเป็นกรณีไป

5.5 ความขัดแย้งทางผลประโยชน์

คณะกรรมการบริษัท
ได้ดูแลและควบคุมมิให้เกิดความขัดแย้งทางผลประโยชน์และรายการที่เกี่ยวข้องกันอย่างใกล้ชิด
และเป็นไปตามหลักเกณฑ์ของตลาดหลักทรัพย์โดยเปิดเผยให้ทราบถึงบุคคลที่มีผลประโยชน์ร่วมและรายการระหว่างกันในแบบ
56-1 และ 56-2 แล้ว
รวมทั้งกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
และห้ามไม่ให้ผู้บริหารที่ได้รับทราบข้อมูลภายในเปิดเผยข้อมูลแก่บุคคลภายนอกที่ไม่มีหน้าที่เกี่ยวข้อง

นอกจากนี้รายการใดๆ ที่มีความขัดแย้งเรื่องผลประโยชน์อย่างมีนัยสำคัญ
คณะกรรมการบริษัทอาจมอบให้กรรมการอิสระพิจารณากลั่นกรองเสนอความเห็นต่อคณะกรรมการบริษัทได้

5.6. การถ่วงดุล

คณะกรรมการบริษัท มีจำนวน 7 ท่าน ประกอบด้วย

กรรมการที่เป็นผู้บริหาร 3 ท่าน

กรรมการที่ไม่เป็นผู้บริหาร 1 ท่าน

กรรมการอิสระ 3 ท่าน

รวม 7 ท่าน

+---+----------------+---------------------------------+---------------+
| N | ชื่อ-นามสกุล      | ตำแหน่ง                          | การถ่วงดุล      |
| O |                |                                 |               |
| . |                |                                 |               |
+---+----------------+---------------------------------+---------------+
| 1 | นายวิชัย ชัยสถาพร | ป                               | กรรม          |
| . |                | ระธานกรรมการและกรรมการผู้อำนวยการ | การที่เป็นผู้บริหาร |
+---+----------------+---------------------------------+---------------+
| 2 | นางอรวรรณ      | กรรมการและกรรมการผู้จัดการทั่วไป     | กรรม          |
| . | ชัยสถาพร        |                                 | การที่เป็นผู้บริหาร |
+---+----------------+---------------------------------+---------------+
| 3 | นายพูนสุข        | กรรมการและที่ปรึกษา                | กรรมกา        |
| . | ขันตยาภรณ์       | ประธานกรรมการ/ กรรมการผู้อำนวยการ | รที่ไม่เป็นผู้บริหาร |
+---+----------------+---------------------------------+---------------+
| 4 | นางอรณีย์        | กรรมการ                         | กรรมกา        |
| . | รัตนคงสวัสดิ์      |                                 | รที่ไม่เป็นผู้บริหาร |
+---+----------------+---------------------------------+---------------+
| 5 | นายจุลพันธ์       | กรรมการและกรรมการตรวจสอบ        | กรรมการอิสระ   |
| . | โนนศรีชัย        |                                 |               |
+---+----------------+---------------------------------+---------------+
| 6 | นางสาวดรุณี      | กรรมการและกรรมการตรวจสอบ        | กรรมการอิสระ   |
| . | ประสงค์ทรัพย์     |                                 |               |
+---+----------------+---------------------------------+---------------+
| 7 | นางสาวจารุภา    | กรรมการและกรรมการตรวจสอบ        | กรรมการอิสระ   |
| . | ธรรมชนะเลิศ     |                                 |               |
+---+----------------+---------------------------------+---------------+

โดยกรรมการบริษัทมีวาระการดำรงตำแหน่งที่แน่นอน ซึ่งตามข้อบังคับของบริษัทฯ กำหนดไว้ว่า
ในการประชุมสามัญประจำปีทุกครั้งให้กรรมการจำนวน 1 ใน 3
ออกจากตำแหน่งโดยให้กรรมการที่ดำรงตำแหน่งนานที่สุด
เป็นผู้ออกจากตำแหน่งและให้กรรมการที่ครบวาระสามารถได้รับการแต่งตั้งกลับมาดำรงตำแหน่งได้

ทั้งนี้องค์ประกอบคณะกรรมการ ปรากฏในแนบท้ายแบบ 56-1 แล้ว

5.7 การรวมหรือแยกตำแหน่ง

ประธานกรรมการและกรรมการผู้จัดการทั่วไปแยกจากกันเป็นคนละบุคคลเพื่อให้มีการถ่วงดุลในการบริหารงานตามผังโครงสร้างองค์กร

8.  ค่าตอบแทนกรรมการและผู้บริหาร

การกำหนดค่าตอบแทนกรรมการ ได้รับอนุมัติจากที่ประชุมสามัญผู้ถือหุ้น ส่วนค่าตอบแทนผู้บริหาร
ฝ่ายจัดการจะพิจารณาจากความรู้ความสามารถและความทุ่มเทต่อองค์กร

5.8.1 ค่าตอบแทนกรรมการที่เป็นตัวเงิน

ในปี 2552 บริษัทฯ ได้ขออนุมัติค่าตอบแทนกรรมการจากที่ประชุมผู้ถือหุ้นแล้ว
ซึ่งที่ประชุมผู้ถือหุ้นได้กำหนดค่าตอบแทนกรรมการไม่เกิน 400,000 บาท/ปี
ซึ่งในการดำเนินงานมีการจ่ายค่าตอบแทน ดังนี้

-   ค่าเบี้ยประชุม

ที่ประชุมผู้ถือหุ้นในการประชุมสามัญผู้ถือหุ้นประจำปี 2552 เมื่อวันอังคารที่ 21 เมษายน พ.ศ.
2552 มีมติอนุมัติค่าตอบแทนกรรมการ สำหรับปี 2552 เป็นดังนี้

  คณะกรรมการบริษัท

  - ค่าเบี้ยประชุม ครั้งละ 5,000 บาท/คน (เฉพาะกรรมการที่เข้าประชุม)

  ตารางสรุปการได้รับค่าตอบแทน-ค่าเบี้ยประชุม ประจำปี 2552

+---+-----------------+---------------------------------+------------+
| N | ชื่อ-นามสกุล       | ตำแหน่ง                          | ค่าเบี้ยประชุม |
| O |                 |                                 |            |
| . |                 |                                 | (บาท)      |
+---+-----------------+---------------------------------+------------+
| 1 | นายวิชัย ชัยสถาพร  | ป                               | 10,000     |
| . |                 | ระธานกรรมการและกรรมการผู้อำนวยการ |            |
+---+-----------------+---------------------------------+------------+
| 2 | นางอรวรรณ       | กรรมการและกรรมการผู้จัดการทั่วไป     | 5,000      |
| . | ชัยสถาพร         |                                 |            |
+---+-----------------+---------------------------------+------------+
| 3 | นายพูนสุข         | กรรมการและที่ปรึกษาป               | 10,000     |
| . | ขันตยาภรณ์        | ระธานกรรมการและกรรมการผู้อำนวยการ |            |
+---+-----------------+---------------------------------+------------+
| 4 | นางอรณีย์         | กรรมการ                         | 10,000     |
| . | รัตนคงสวัสดิ์       |                                 |            |
+---+-----------------+---------------------------------+------------+
| 5 | นายจุลพันธ์        | กรรมการและกรรมการตรวจสอบ        | 5,000      |
| . | โนนศรีชัย         |                                 |            |
+---+-----------------+---------------------------------+------------+
| 6 | นางสาวดรุณี       | กรรมการและกรรมการตรวจสอบ        | 5,000      |
| . | ประสงค์ทรัพย์      |                                 |            |
+---+-----------------+---------------------------------+------------+
| 7 | นางสาวจารุภา     | กรรมการและกรรมการตรวจสอบ        | -0-        |
| . | ธรรมชนะเลิศ      |                                 |            |
+---+-----------------+---------------------------------+------------+
|   |                 | รวม                             | 45,000     |
+---+-----------------+---------------------------------+------------+

  สรุปเปรียบเทียบค่าตอบแทนกรรมการ ปี 2552 และ ปี 2551

  --------------------- ---------- --------------- ---------- --------------
  ค่าตอบแทน              ปี 2552                     ปี 2551     

                        จำนวนราย   จำนวนเงิน (บาท)  จำนวนราย   จำนวนเงิน (บาท)

  ค่าเบี้ยประชุม            7          45,000          7          115,000
  --------------------- ---------- --------------- ---------- --------------

5.8.2 ค่าตอบแทนผู้บริหารที่เป็นตัวเงิน 

กรรมการผู้อำนวยการ กรรมการผู้จัดการทั่วไป และผู้บริหารระดับสูงของบริษัทฯ จำนวนรวมทั้งสิ้น
11 คน ได้รับค่าตอบแทนจากบริษัทฯ ในรอบปี 2552 เป็นจำนวนเงินรวมทั้งสิ้น 12,513,196 บาท
ตามรายละเอียด ดังนี้

ค่าตอบแทนรวมของผู้บริหารระดับสูงของบริษัทฯ

  -------------------- ---------- --------------- ---------- ---------------
  ค่าตอบแทน             ปี 2552                     ปี 2551     

                       จำนวนราย   จำนวนเงิน (บาท)  จำนวนราย   จำนวนเงิน (บาท)

  เงินเดือนรวมโบนัส       11         12,873,196      14         13,835,501
  -------------------- ---------- --------------- ---------- ---------------

เงินสมทบกองทุนสำรองเลี้ยงชีพสำหรับผู้บริหารระดับสูงของบริษัทฯ

  ------------------------- ---------- --------------- ---------- ---------------
  ค่าตอบแทน                  ปี 2552                     ปี 2551     

                            จำนวนราย   จำนวนเงิน        จำนวนราย   จำนวนเงิน

  เงินสมทบกองทุนสำรองเลี้ยงชีพ   11         82,281          14         109,090
  ------------------------- ---------- --------------- ---------- ---------------

5.9 การประชุมคณะกรรมการ

กำหนดประชุมคณะกรรมการไตรมาสละ 1 ครั้ง
และมีการประชุมมติพิเศษเพิ่มเติมตามความจำเป็นและได้มีการจดบันทึกการประชุมไว้ในรายการประชุมทุกครั้งเพื่อให้คณะกรรมการรับรอง

ตารางสรุปการเข้าร่วมประชุมของคณะกรรมการบริษัท ประจำปี 2552

+---+----------------+------------------------------------+-----------+
| N | ชื่อ-นามสกุล      | ตำแหน่ง                             | จำนวนครั้ง  |
| O |                |                                    |           |
| . |                |                                    | ที่เข       |
|   |                |                                    | ้าร่วมประชุม |
|   |                |                                    |           |
|   |                |                                    | (ครั้ง)     |
+---+----------------+------------------------------------+-----------+
| 1 | นายวิชัย ชัยสถาพร | ประธานกรรมการและกรรมการผู้อำนวยการ   | 2/2       |
| . |                |                                    |           |
+---+----------------+------------------------------------+-----------+
| 2 | นางอรวรรณ      | กรรมการและกรรมการผู้จัดการทั่วไป        | 1/2       |
| . | ชัยสถาพร        |                                    |           |
+---+----------------+------------------------------------+-----------+
| 3 | นายพูนสุข        | กรรมการและที่ปรึก                     | 2/2       |
| . | ขันตยาภรณ์       | ษาประธานกรรมการและกรรมการผู้อำนวยการ |           |
+---+----------------+------------------------------------+-----------+
| 4 | นางอรณีย์        | กรรมการ                            | 2/2       |
| . | รัตนคงสวัสดิ์      |                                    |           |
+---+----------------+------------------------------------+-----------+
| 5 | นายจุลพันธ์       | กรรมการและกรรมการตรวจสอบ           | 1/2       |
| . | โนนศรีชัย        |                                    |           |
+---+----------------+------------------------------------+-----------+
| 6 | นางสาวดรุณี      | กรรมการและกรรมการตรวจสอบ           | 1/2       |
| . | ประสงค์ทรัพย์     |                                    |           |
+---+----------------+------------------------------------+-----------+
| 7 | นางสาวจารุภา    | กรรมการและกรรมการตรวจสอบ           | 0/2       |
| . | ธรรมชนะเลิศ     |                                    |           |
+---+----------------+------------------------------------+-----------+
|   |                | รวม                                | 2         |
+---+----------------+------------------------------------+-----------+

5.10 คณะอนุกรรมการ

คณะกรรมการบริษัท ไม่ได้แต่งตั้งคณะอนุกรรมการ แต่ได้มีการแต่งตั้งคณะกรรมการตรวจสอบ
ซึ่งเป็นกรรมการอิสระจากภายนอกมาควบคุมดูแล

5.11 รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัทฯ
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้ว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

อย่างไรก็ตาม จากปัญหาเรื่องการทุจริตของผู้บริหารระดับสูงของบริษัทฯ ซึ่งตรวจพบในปี 2552
คณะกรรมการบริษัทฯ จึงมีความเห็นว่า บริษัทฯ
ควรทบทวนเพิ่มเติมเรื่องระบบการควบคุมภายในของบริษัทฯ
เพื่อให้เกิดความรัดกุมและมีประสิทธิภาพมากขึ้นกว่าเดิม ทั้งนี้เพื่อสร้างความเชื่อมั่นให้แก่ผู้ถือหุ้น

5.12 ความสัมพันธ์ของผู้ลงทุน

คณะกรรมการบริษัท ตระหนักดีว่าข้อมูลของบริษัทฯ
ทั้งที่เกี่ยวข้องกับงบการเงินและที่ไม่ใช่การเงินล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัทฯ
ซึ่งฝ่ายจัดการได้ให้ความสำคัญกับการเปิดเผยข้อมูลที่ครบถ้วน ตรงต่อความเป็นจริง เชื่อถือได้
สม่ำเสมอ ทันเวลา และเป็นไปตามเกณฑ์ที่สำนักงาน ก.ล.ต.
และตลาดหลักทรัพย์แห่งประเทศไทยได้กำหนดไว้

ในส่วนงานด้านผู้ลงทุนสัมพันธ์นั้น บริษัทฯ
ยังไม่มีหน่วยงานที่รับผิดชอบงานเกี่ยวกับนักลงทุนสัมพันธ์โดยเฉพาะ
เนื่องจากกิจกรรมในเรื่องดังกล่าวยังไม่มากนัก ซึ่งผู้ลงทุนสามารถติดต่อสอบถามข้อมูลบริษัทฯ
ได้โดยตรง ซึ่งบริษัทฯ ได้มอบหมายให้ผู้บริหารระดับสูงทำหน้าที่บริหารงานนักลงทุนสัมพันธ์
เพื่อให้ผู้บริหารระดับสูงได้ให้ข้อมูลต่างๆ แก่ผู้ลงทุน
ทั้งในด้านการเปิดเผยข้อมูลสำคัญต่อนักลงทุนและกำกับดูแลคุณภาพของกระบวนการรายงานทางการเงิน
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัทฯ ต่อผู้ลงทุนทั้งในประเทศ
และต่างประเทศให้ได้รับทราบอย่างเท่าเทียมกัน สม่ำเสมอและครบถ้วนตามความเป็นจริง
ตามนโยบายการเปิดเผยสารสนเทศ และความโปร่งใส (Disclosure Policy) เช่น
การนำเสนอผลการดำเนินงาน งบการเงินและการแจ้งสารสนเทศของบริษัทฯต่อนักลงทุน
ผู้ถือหุ้นและผู้เกี่ยวข้อง บริษัทฯ มีการให้ข้อมูลต่างๆ เกี่ยวกับบริษัทฯ ผลการดำเนินงาน งบการเงิน
ข่าวสาร รวมถึงรายงานสารสนเทศ ที่บริษัทฯ แจ้งต่อตลาดหลักทรัพย์ฯ
ทั้งข้อมูลที่เป็นปัจจุบันและข้อมูลในอดีต ซึ่งผู้สนใจสามารถอ่านและ / หรือ Download
ข้อมูลได้จากทางเว็บไซต์ของตลาดหลักทรัพย์แห่งประเทศไทย

  กรณีที่นักลงทุนและผู้เกี่ยวข้องมีข้อสงสัยและต้องการสอบถาม สามารถติดต่อขอข้อมูลบริษัทฯ ได้ที่

-   โทร 02-421-2060 , 02-421-7374-7

-   www.nipponpack.com

-   e-mail Address : sales@nipponpack.com